1. Indledning

Ved artikel 6, stk. 6, og artikel 7, stk. 6, i Europa-Parlamentets og Rådets direktiv (EU) 2016/798 af 11. maj 2016 om jernbanesikkerhed tillægges Kommissionen beføjelser til at vedtage delegerede retsakter i overensstemmelse med betingelserne fastsat i artikel 27 i en periode på 5 år fra den 15. juni 2016, som stiltiende forlænges for perioder af samme varighed.

På grund af den ekstraordinære og uforudsigelige situation som følge af covid-19-udbruddet fik EU's medlemsstater tildelt en yderligere periode til at fuldføre gennemførelsen af direktiv (EU) 2016/798 gennem vedtagelsen af Europa-Parlamentets og Rådets direktiv (EU) 2020/700 af 25. maj 2020 om ændring af direktiv (EU) 2016/797 og (EU) 2016/798 for så vidt angår forlængelsen af deres gennemførelsesperioder. Ved nævnte ændringsdirektiv blev der også indført to nye bestemmelser, artikel 6a og artikel 27a, i direktiv (EU) 2016/798.

Artikel 6a i direktiv (EU) 2016/798 gør det muligt for Kommissionen at tilpasse anvendelsesdatoerne for delegerede retsakter vedtaget i henhold til artikel 6, stk. 6, i direktiv (EU) 2016/798 til den forlængede frist for gennemførelse (tidsbegrænset delegation). Beføjelsen til at vedtage sådanne retsakter tillægges fra den 28. maj 2020 til den 31. oktober 2020. I artikel 27a i direktiv (EU) 2016/798 fastsættes en særlig hasteprocedure for vedtagelsen af disse retsakter.

Denne rapport vedrører de ovenfor beskrevne delegerede beføjelser og indeholder en liste over de retsakter, der blev vedtaget af Kommissionen under udøvelsen af disse beføjelser.

2. Retsgrundlag for rapporten

I henhold til artikel 27, stk. 2, i direktiv (EU) 2016/798 skulle Kommissionen udarbejde en rapport vedrørende delegationen af beføjelser senest den 15. september 2020.

Som følge af covid-19-udbruddet, blev der imidlertid, som forklaret ovenfor, truffet foranstaltninger til at udvide Kommissionens delegerede beføjelser. Selv om denne rapport er forsinket, er den derfor mere udtømmende, da den omfatter udøvelsen af samtlige delegerede beføjelser.

3. Udøvelse af de delegerede beføjelser

Følgende tabel viser de relevante beføjelser:

Beføjelser i

direktiv (EU) 2016/798 Beskrivelse af beføjelser i den delegerede retsakt Artikel 6, stk. 6, sammenholdt med artikel 6, stk. 1 Kommissionen tillægges beføjelser til at vedtage delegerede retsakter i overensstemmelse med artikel 27 vedrørende indholdet af de fælles sikkerhedsmetoder i: ·risikoevaluerings- og risikovurderingsmetoderne ·metoderne til vurdering af overholdelsen af kravene i de sikkerhedscertifikater og sikkerhedsgodkendelser, der er udstedt i henhold til artikel 10 og 12 ·de tilsynsmetoder, som skal anvendes af de nationale sikkerhedsmyndigheder, og de overvågningsmetoder, som skal anvendes af jernbanevirksomheder, infrastrukturforvaltere og enheder med ansvar for vedligeholdelse ·metoderne til vurdering af sikkerhedsniveauet og jernbaneoperatørernes sikkerhedsresultater på nationalt plan og på EU-plan ·metoderne til vurdering af opnåelsen af sikkerhedsmålene på nationalt plan og på EU-plan, og ·andre metoder, der dækker en proces i sikkerhedsledelsessystemet, som det er nødvendigt at harmonisere på EU-plan. Artikel 6a (fra den 28. maj 2020 til den 31. oktober 2020) Tilpasning af de fælles sikkerhedsmetoder til de reviderede frister for gennemførelse i direktiv (EU) 2016/798. Kommissionen tillægges beføjelser til at vedtage delegerede retsakter i overensstemmelse med artikel 27 for at tilpasse anvendelsesdatoerne for delegerede retsakter vedtaget i henhold til artikel 6, stk. 6, til den frist for gennemførelse, der er fastsat i artikel 33, stk. 2a. Proceduren i artikel 27a finder anvendelse for delegerede retsakter, der er vedtaget i henhold til nærværende artikel. Artikel 7, stk. 6, sammenholdt med artikel 7, stk. 1 Kommissionen tillægges beføjelser til at vedtage delegerede retsakter i overensstemmelse med artikel 27 vedrørende indholdet af de fælles sikkerhedsmål, især: ·individuelle risici relateret til passagerer, personale, herunder ansatte eller kontrahenter, brugere af jernbaneoverskæringer og andre samt, med forbehold af gældende nationale og internationale ansvarsregler, individuelle risici relateret til uvedkommende ·samfundsmæssige risici.

Kommissionen har udøvet sin beføjelse i henhold til artikel 6, stk. 6, i direktiv (EU) 2016/798 ved at vedtage:

a)Kommissionens delegerede forordning (EU) 2018/761 af 16. februar 2018 om fastsættelse af fælles sikkerhedsmetoder for nationale sikkerhedsmyndigheders tilsyn efter udstedelse af et EU-sikkerhedscertifikat eller en sikkerhedsgodkendelse i henhold til Europa-Parlamentets og Rådets direktiv (EU) 2016/798 og om ophævelse af Kommissionens forordning (EU) nr. 1077/2012 og

b)Kommissionens delegerede forordning (EU) 2018/762 af 8. marts 2018 om fastlæggelse af fælles sikkerhedsmetoder vedrørende krav til sikkerhedsledelsessystemer i henhold til Europa-Parlamentets og Rådets direktiv (EU) 2016/798 og om ophævelse af Kommissionens forordning (EU) nr. 1158/2010 og (EU) nr. 1169/2010.

I disse delegerede forordninger fastsættes der et sammenhængende sæt af metoder, som bør integreres i de fælles sikkerhedsmetoder for at garantere og forbedre sikkerheden gennem den overvågning, der foretages af de nationale sikkerhedsmyndigheder, og fastsættelsen af krav til sikkerhedsledelsessystemer. Dette gøres samtidig med, at det gøres muligt at lette, forbedre og udvikle jernbanetransporttjenesterne inden for Unionen og sammen med tredjelande og bidrage til gennemførelsen af det fælles europæiske jernbaneområde og den gradvise gennemførelse af det indre marked.

Kommissionen har udøvet sin beføjelse i henhold til artikel 6a i direktiv (EU) 2016/798 ved at vedtage Kommissionens delegerede forordning (EU) 2020/782 af 12. juni 2020 om ændring af delegeret forordning (EU) 2018/761 og (EU) 2018/762 for så vidt angår deres anvendelsesdatoer efter forlængelse af fristen for gennemførelse af Europa-Parlamentets og Rådets direktiv (EU) 2016/798.

Denne delegerede forordning gav medlemsstaterne mulighed for at forlænge fristen for at anvende visse bestemmelser i Kommissionens delegerede forordning (EU) 2018/761 og (EU) 2018/762 på grund af de ekstraordinære omstændigheder i forbindelse med covid-19-udbruddet.